Številka: 5442-1/2019/101

Datum: 13. 12. 2019

**Rezultati Javnega razpisa za izbor operacij:**

**»Krajša in daljša gostovanja tujih strokovnjakov in visokošolskih učiteljev na slovenskih visokošolskih zavodih 2019-2022«**

Ministrstvo za izobraževanje, znanost in šport (v nadaljevanju: ministrstvo) je 21. 6. 2019 v Uradnem listu RS, št. 39/19, objavilo Javni razpis za izbor operacij: »Krajša in daljša gostovanja tujih strokovnjakov in visokošolskih učiteljev na slovenskih visokošolskih zavodih 2019-2022« (v nadaljevanju: javni razpis).

Predmet javnega razpisa je sofinanciranje sodelovanja gostujočih tujih strokovnjakov in visokošolskih učiteljev v neposrednem pedagoškem procesu (predavanja, vaje, seminarji) v obliki krajših in daljših gostovanj na slovenskih visokošolskih zavodih v letih 2019-2022.

Namen javnega razpisa je izboljšanje kompetenc študentov z vključitvijo gostujočih tujih strokovnjakov v pedagoški proces na slovenskih visokošolskih zavodih, ki bodo prispevali k izmenjavi strokovnega znanja ter načinov poučevanja v okviru študijskih programov in specifičnih predmetov ter s tem k razvoju študijske dejavnosti. Hkrati se bodo okrepile druge oblike mednarodnega sodelovanja in povezovanja, kar naj bi vodilo k večji kakovosti poučevanja in s tem k večji kakovosti učenja in učnih izidov (doslej) večine nemobilnih študentov. S tem naj bi vplivali na spremembe in posodobitve pedagoškega procesa na slovenskih visokošolskih zavodih ter posredno na izboljšanje kompetenc študentov in zaposljivost diplomantov, na prepoznavnost slovenskega visokošolskega prostora v mednarodnem okolju ter na večje povezovanje slovenskih visokošolskih kadrov in institucij z mednarodnim okoljem. Dodatno se spodbuja krepitev povezovanja in sodelovanja s slovenskim strokovnim in akademskim osebjem, ki je zaposleno na tujih institucijah v tujini, ki bo poleg svojih mednarodnih izkušenj in znanj prineslo tudi povezave s tujimi visokošolskimi zavodi in mednarodnimi podjetji.

Skladno z Operativnega programa za izvajanje evropske kohezijske politike v obdobju 2014-2020 je primarni cilj tega javnega razpisa okrepiti sodelovanje s čim večjim številom gostujočih tujih strokovnjakov do leta 2022 ter povezati slovenske visokošolske zavode z gostujočimi tujimi strokovnjaki iz evropskega in globalnega prostora za prenos znanja, izkušenj ter novih oblik poučevanja, s čimer se spodbuja prožne oblike učenja. Pričakovan rezultat je torej povečan delež visokošolskih zavodov, ki izvajajo prožne oblike učenja, saj se spodbuja sodelovanje in povezovanje slovenskih visokošolskih zavodov s partnerji v mednarodnem prostoru, kar naj bi vodilo k večji odprtosti slovenskega visokega šolstva. Aktivno udejstvovanje in sodelovanje slovenskih visokošolskih zavodov s partnerji v mednarodnem akademskem okolju naj bi vodilo k razvoju kakovostnega in mednarodno primerljivega visokošolskega sistema. Z razpisanimi aktivnostmi se bodo krepile mednarodne kompetence slovenskih študentov in akademskega osebja. Podpiralo se bo razvoj učnega okolja, ki spodbuja ustvarjalnost in inovativnost, posodabljanje študijskih programov, večjo kakovost poučevanja ter posledično kakovost učenja in učnih izidov večine nemobilnih študentov. Bolj kakovostno in mednarodno odprto visokošolsko izobraževanje bo preko bodočega delovanja visokošolskih diplomantov na trgu dela posredno vplivalo tudi na internacionalizacijo drugih sektorjev družbe.

Na javni razpis se je v roku prijavilo triindvajset (23) prijaviteljev. Komisija za izvedbo postopka javnega razpisa v sestavi: Primož Kos (predsednik komisije), Petra Arčan (namestnica predsednika komisije in članica komisije), Andrej Kotnik (član komisije), Jana Sedej (članica komisije) in Renata Sršen (članica komisije) je prijave pregledala in ocenila na podlagi pogojev in meril, navedenih v besedilu javnega razpisa oziroma v razpisni dokumentaciji ter v izbor ministru za izobraževanje, znanost in šport predlagala štirinajst (14) vlog prijaviteljev v skupni vrednosti 2.403.634,00 EUR.

Minister za izobraževanje, znanost in šport je potrdil izbor in sofinanciranje štirinajst (14) operacij, v skupni vrednosti 2.403.634,00 EUR, in sicer naslednjim prejemnikom:

|  |  |  |  |  |  |
| --- | --- | --- | --- | --- | --- |
| **Zap. št.** | **Št. dokumenta v spisu** | **Prijavitelj** | **Dodeljena sredstva v EUR** | **Kohezijska regija** | **Skupaj točke** |
| 1 | 5442-1/2019/40 | Univerza v Ljubljani, Kongresni trg 12, 1000 Ljubljana | 1.184.034,00 | Z | 67,5 |
| 2 | 5442-1/2019/31 | Univerza v Novi Gorici, Rožna dolina, Vipavska cesta 13, 5000 Nova Gorica | 39.148,00 | Z | 66 |
| 3 | 5442-1/2019/28 | Fakulteta za uporabne družbene študije v Novi Gorici, Gregorčičeva 19, 5000 Nova Gorica | 63.399,00 | Z | 64 |
| 4 | 5442-1/2019/23 | Univerza v Mariboru, Slomškov trg 15, 2000 Maribor | 498.819,00 | Skupaj | 63 |
| 467.876,00 | V |
| 30.943,00 | Z |
| 5 | 5442-1/2019/29 | Univerza na Primorskem, Università del Litorale, Titov trg 4, 6000 Koper | 421.482,00 | Z | 63 |
| 6 | 5442-1/2019/25 | Fakulteta za informacijske študije v Novem mestu, Ljubljanska cesta 31a, p.p. 603, 8000 Novo mesto | 39.256,00 | V | 60 |
| 7 | 5442-1/2019/41 | Fakulteta za medije, Leskoškova 9E, 1000 Ljubljana | 0,00 | Z | 57 |
| 8 | 5442-1/2019/34 | Visoka šola za varstvo okolja, Trg mladosti 7, 3320 Velenje | 20.961,00 | V | 55,5 |
| 9 | 5442-1/2019/42 | Alma Mater Europaea - Evropski center, Maribor, Slovenska 17, 2000 Maribor | 24.378,00 | V | 55 |
| 10 | 5442-1/2019/36 | Fakulteta za industrijski inženiring Novo mesto, Šegova ulica 112, 8000 Novo mesto | 33.888,00 | V | 54 |
| 11 | 5442-1/2019/24 | Nova Univerza, Fakulteta za državne in evropske študije, Žanova ulica 3, 4000 Kranj | 0,00 | Z | 53 |
| 12 | 5442-1/2019/43 | Alma Mater Europaea – Akademija za ples, Štihova 7, 1000 Ljubljana | 0,00 | Z | 53 |
| 13 | 5442-1/2019/19 | Mednarodna fakulteta za družbene in poslovne študije, Mariborska cesta 7, 3000 Celje | 20.234,00 | V | 52 |
| 14 | 5442-1/2019/26 | GEA College - Fakulteta za podjetništvo, Dunajska cesta 156, 1000 Ljubljana | 0,00 | Z | 52 |
| 15 | 5442-1/2019/38 | Nova univerza, Evropska pravna fakulteta, Delpinova 18 b, 5000 Nova Gorica | 0,00 | Z | 51 |
| 16 | 5442-1/2019/44 | Mednarodna podiplomska šola Jožefa Stefana, Jamova cesta 39, 1000 Ljubljana | 0,00 | Z | 51 |
| 17 | 5442-1/2019/22 | Fakulteta za komercialne in poslovne vede, Lava 7, 3000 Celje | 21.528,00 | V | 48 |
| 18 | 5442-1/2019/27 | Evro-sredozemska univerza, Kidričevo nabrežje 2, 6330 Piran | 0,00 | Z | 48 |
| 19 | 5442-1/2019/33 | Visoka šola za proizvodno inženirstvo, Mariborska cesta 2, 3000 Celje | 18.001,00 | V | 46,5 |
| 20 | 5442-1/2019/35 | Visoka zdravstvena šola v Celju, Mariborska cesta 7, 3000 Celje | 15.949,00 | V | 46 |
| 21 | 5442-1/2019/30 | Fakulteta za dizajn, samostojni visokošolski zavod, pridružena članica Univerze na Primorskem, Prevale 10, 1236 Trzin | 0,00 | Z | 43 |
| 22 | 5442-1/2019/37 | Fakulteta za zdravstvo Angele Boškin, Spodnji plavž 3, 4270 Jesenice | 0,00 | Z | 43 |
| 23 | 5442-1/2019/32 | Fakulteta za organizacijske študije v Novem mestu, Ulica talcev 3, 8000 Novo mesto | 2.557,00 | V | 40 |

Skupna ocenjena vrednost oziroma dodeljenih sredstev za Kohezijsko regijo Vzhodna Slovenija znaša 664.628,00 EUR in za Kohezijsko regijo Zahodna Slovenija znaša 1.739.006,00 EUR.

Operacije se bodo izvajale v Kohezijski regiji Zahodna Slovenija in v Kohezijski regiji Vzhodna Slovenija ob upoštevanju lokacije izvajanja aktivnosti, ki je določena s sedežem članice posameznega prijavitelja (v primeru univerz) ali s sedežem prijavitelja (v primeru samostojnih visokošolskih zavodov), ki bo izvajal operacijo.

Javni razpis za izbor operacij delno financira Evropska unija, in sicer iz evropskega socialnega sklada. Javni razpis za izbor operacij se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi: 10. Znanje, spretnosti in vseživljenjsko učenje za boljšo zaposljivost; prednostne naložbe: 10.1 Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc, specifičnega cilja: 10.1.3 Spodbujanje prožnih oblik učenja ter podpora kakovostni karierniorientaciji za šolajočo se mladino na vseh ravneh izobraževalnega sistema.

Ministrstvo za izobraževanje, znanost in šport